Torkild Valand

Torkild Andersen Valand (født 24. juni 1842 på Valand i Vest-AgderSandø (1990), side 450, død 17. september 1892 i EgersundSandø (1990), side 453) var en norsk lærer, forstander og lekpredikant.

Han var sønn av Anders Johnson Valand og Ane Tomine Nilsdatter. Etter konfirmasjonen i 1856Endresen (2002), side 3 begynte han på «Lister og Mandals Amts høyere almueskole», og fra 1863 – 1865 gikk han på Holt seminar for å utdanne seg til lærerSandø (1990), side 451. Han giftet seg med Inger Olsdatter Harkmark i Harkmark kirke 5. mai 1868, og kort etter det ble han ansatt som lærer og kirkesanger på Lunde, øverst i Sirdal. De bodde på Skeie, en gård som fulgte stillingen. Klokkergjerningen var knyttet til Lunde kirkeEndresen (2002), side 4. På grunn av astma sa Torkild Valand opp stillingen etter sju år og flyttet til Mandal i 1874. Her drev han urmakerforretning. I 1881 flyttet han til Brennåsen i Songdalen. Her fortsatte Torkild som bonde og drev som urmaker, samtidig som Inger hadde en landhandel. Her hadde han også skole noen år, en dag- og aftenskole sommerstidEndresen (2002), side 5.  

I februar 1890 flyttet Valand til Egersund for å starte privatskole og drive privat forkynnelseSandø (1990), side 452. Da Menigheten Samfundet ble organisert som egen menighet i 1890, ble han valgt til forstander, en stilling han hadde i to år til sin død i 1892.

 Håndverkeren 
Torkild hadde anlegg for matematikk og mekanikk. Før han ble konfirmert hadde han laget et stureur med lodd. Urverket var skåret ut i tre, unntatt spindlene som han hadde smidd. Han bygde også sitt eget harmoniumEndresen (2002), side 3. Torkild lagde et ur som viste dato og måne, både hel og halv måne. Dette uret er fremdeles i familiens eie. Han laget også en vugge der vuggen fungerte som pendel. Den gikk med fjær og ble trukket oppEndresen (2002), side 6.

 Religiøs leder 
Torkild Valand var mye sammen med sin svoger Bernt Lomeland og ble påvirket av ham. I 1880-årene ble han medarbeider i bladet «Tiden», som Lomeland var redaktør av. I Tiden 1884-1888 er det flere artikler hvor han tar for seg emner som syndefallet og arvesynden, arvesyndens virkninger, oppreisningen i Kristus, gjenfødelsen ved dåpen og Guds ord, ordets virkning ved lov og evangelium, omvendelsen, det nye mennesket, Guds ord, ordet ble kjød osv. Han ble også oppfordret til å tale i Lomelands bedehus i Kristiansand. Men på grunn av kontakten med Lomeland og sine religiøse standpunkter ble Torkild dårlig likt. Han ble kalt «kjetter», og det gikk inn på hamEndresen (2002), side 6. 

 Referanser 

 Litteratur 



Kategori:Norske kristne predikanter
Kategori:Fødsler i 1842
Kategori:Dødsfall i 1892